Dave Pepler se Snuf in die Neus: Die reënboog van reuk
JY LEES NOU Dave Pepler se Snuf in die Neus: Die reënboog van reuk
Dis maklik om kleur vas te pen, want ons het mos die rëenboog; geen wonder dat daar onlangs gevind is dat gesofistikeerde tale ryk is aan kleurbeskrywings nie.
Rooi is rooi is rooi. Maar as dit kom by reuke, raak dinge moeilker. Kyk gerus wat gebeur as ‘n aantal mense ‘n onbekende reuk moet beskryf – is dit toffie, of amber, of roos?Daar is bitter min vaste reuke, onmiskenbaar en uniek.
By parfuum is dit effe makliker, want daar is groeperings van reuke wat dadelik herkenbaar is, en dit bestaan gewoonlik uit geur-note en families.As dit by note kom, lyk dit só:
* Vars – groen, water en sitrus Só lyk die geurwiel
1.1Enkel blomgeur – Fracas van Robert Piguet is ‘n skitterende voorbeeld, met tuberoos as dominante geur.
1.2Blom-boeket – Victorian posy van Penhaligon
1.3Oosters – Guerlain se Shalimar troon hier uit met sublieme vanielje en amber
1.4Houtagtig – Standard van Comme des Garcons
1.5Leer – Die meesterstuk van Robert Piguet, Bandit, of Rien van Etat libre d’Orange
1.6Cypre (uitgespreek seefre) – Mitsouko van Guerlain, en, laastens
1.7Fourgère – laventel en boom-mos domineer met Cartier se Roadster ‘n goeie voorbeeld
Deesdae het moderne en nuwe klassifikasies ingetree, met sintetiese wonders wat water naboots (Davidoff se Cool Water), groen soos in Chanel No.19, lekkerbek-geure soos by Thierry Mugler se Angel en ook die onklassifiseerbare, die randfigure soos Bulgari se hemelse Black, Timbuktu van L’Artisan Parfumeur en die ontstellende Secretions Maginfique van Etat libre d’Orange. Nou is daar genoeg gepreek, en vanaf volgende week sal ons begin om die ware reënboog van parfuum te verken – noot vir noot en groep vir groep. Bronne: Robert Piguet - http://www.robertpiguetparfums.com Penhaligon - www.penhaligons.co.uk Guerlain - www.guerlain.com Comme des Garcons - www.doverstreetmarket.com Etat libre d’Orange - www.etatlibredorange.com Cartier - www.cartier.com Davidoff - www.zinodavidoff.com Chanel - www.chanel.com Artisan parfumeur - www.artisanparfumeur.com